### | | | | --- | --- | | | | | --- | | **Byråd** 28. juni 2016 Sagsnr. 710-2016-31107 Dok.nr. 710-2016-231241 Sagsbehandler DPASGE | | 116.                Ansøgning om frikommunestatus for at få flere unge i uddannelse og job - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til, om [adresse]
Kommune skal deltage i en ansøgning om frikommunestatus for at få flere unge i
uddannelse og job. KL har taget initiativ til ansøgningen efter Byrådets
behandling af øvrige frikommuneansøgninger d. 26. april 2016.

[adresse] deltager i KL’s styrings- og
effektiviseringsprojekt ’Flere unge i uddannelse – og job’. Projektets formål
er at sikre en bedre overgang fra grundskole til ungdomsuddannelse for unge,
som pga. faglige, sociale og/eller personlige problemer ikke er i stand til at
påbegynde en ordinær ungdomsuddannelse.

Projektets resultatmål er:

· Bedre motivation til uddannelse og job i målgruppen af unge

· Bedre overgang til ordinær uddannelse og job for unge i de
involverede kommuner

· Gode erfaringer og nye løsninger i forhold til tilrettelæggelse,
organisering og visitation til de særlige uddannelsestilbud, som kan formidles
til alle kommuner.

KL har foreslået, at Favrskov Kommune sammen med de andre
syv kommuner i projektet indsender en ansøgning om frikommunestatus for at
undersøge, om de unges tilknytning til det ordinære uddannelsessystem eller
arbejdsmarked kan forbedres via f.eks. nye måder at anvende de eksisterende
tilbud på.

Det er pt. ikke fastlagt hvilke bestemmelser, der søges
fritagelse for. Formålet med ansøgningen er således i første omgang at åbne
mulighed for senere at søge dispensation fra regler, der begrænser målgruppens
tilknytning til uddannelsessystemet. Det kan være regler, der f.eks. angår
uddannelsers sammensætning, varighed, studieintensitet og kommunens rolle i
styring af tilbuddene.

Da ansøgningsfristen var 1. juni 2016 har direktionen givet
tilsagn om, at Favrskov Kommune indgår i ansøgningen med forbehold for Byrådets
efterfølgende godkendelse.

De forventede effekter af forsøget som frikommune er, at en
større andel af de udsatte unge i målgruppen kommer i uddannelses eller job.
Deraf følger også en bedre ressourceudnyttelse og effekt af de særlige
uddannelsestilbud.

**VURDERING**

Børn og Skole vurderer, at frikommuneforsøget vil passe
naturligt ind [adresse] deltagelse i KL’s fælleskommunale styrings- og
effektiviseringsprogram. Det vil kunne skabe yderligere rum for nytænkning af
de særlige uddannelsestilbud mellem folkeskole og ungdomsuddannelse, som kan
imødekomme de unges behov og sikre en endnu bedre ressourceudnyttelse for
kommunen.

**ØKONOMI**

Deltagelsen har ingen økonomiske konsekvenser.

**INDDRAGELSE**

De syv andre kommuner i projekt ’Flere unge i uddannelse –
og job’ er Esbjerg, Herlev, Holbæk, Kolding, Middelfart og [adresse].

Hvis de særlige tilbud i overgangen mellem grundskole og
ungdomsuddannelse skal virke effektivt, kræver det en sammenhængende og tidlig indsats
på tværs af folkeskole, beskæftigelsesindsats, socialområdet, UU-vejledningen
og ungdomsuddannelserne. I [adresse] betyder det, at de forskellige
relevante aktører på tværs af forvaltningerne vil blive inddraget i arbejdet
med at opstille alternative måder til at sammensætte lokale, individuelle
uddannelsestilbud, som matcher den enkelte unges ressourcer og kompetencer.

**INDSTILLING**

Direktøren for Børn og Skole indstiller til Byrådet:

1.    At Byrådet godkender Favrskov Kommunes deltagelse i ansøgning
om frikommunestatus til at få flere unge i uddannelse og job.

**BESLUTNING**

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Udkast Frikommuneansøgning om uddannelse til unge | 710-2016-214708 |